cyanic-selkie/wikianc huggingface dataset:
Buckinghamshire
Historie
Under den engelske borgerkrig (1642–1649) støttet Buckinghamshire for det meste parlamentaristene, men det fantes også noe støtte for rojalistene. En av parlamentaristenes store helter, John Hampden var fra Buckinghamshire, og han hjalp blant annet til under forsvaret av Aylesbury i 1642. Noen av landsbyene i den vestlige delen av grevskapet, som Brill og Boarstall, var konstant i krigstilstand i disse årene; de ligger omtrent halvveis mellom parlamentaristenes Aylesbury og rojalistenes Oxford. Flere mindre steder ble i praksis slettet fra kartet i løpet av borgerkrigen, men har siden blitt gjenoppbygget.
Den industrielle revolusjon og jernbanen forandret store deler av landskapet. Wolverton i nord (nå en del av Milton Keynes) ble et nasjonalt senter for produksjon av jernbanevogner, mens det i sør særlig ble produsert møbler og papir. I det midtre delen var særlig blondeproduksjon viktig.
Jordbruket hadde også holdt seg sterkt i Buckinghamshire, men en stor koleraepidemi og misvekst førte til at det i viktoriansk tid kom en nedgangsperiode. Mange flyttet til nærliggende byer eller emigrerte til USA eller andre land. Dette førte til lavere priser på jordeiendommer, og blant annet Rothschildfamilien bygde opp store eiendommer.
På 1900-tallet kom en kraftig urbanisering i den nordligste og sørligste delen av Buckinghamshire. I sør var det særlig Slough, nå i Berkshire, som vokste, og i nord kom Milton Keynes som en helt ny by i andre halvdel av århundret.
Buckinghamshire har fortsatt store områder med landlige omgivelser, og regnes for å ha idyllisk landskap. Kombinert med den nokså korte avstanden til London betyr dette at mange pendlere har bosatt seg der, både i byene og på landet. Boligprisene har dermed økt, men er fortsatt betraktelig lavere enn i London.
Karpelaksfisker
De kan skilles fra karpefisker på at de har en fettfinne og på at de mangler svelgtenner. De har derimot som regel tenner i kjevene. Den største arten, Hydrocynus goliath, blir 1,4 m lang. Den minste blir ca. 13 mm. Mange arter er under 3 cm i lengde.
De få artene som blir store er viktige matfisker. De fleste artene er imidlertid små stimfisk. Mange arter kjent som tetraer er populære i akvarier på grunn av sine sterke farger, sin hardførhet og toleranse overfor andre fisk.
Joseph Kingsley Swampillai
Joseph Kingsley Swampillai (Tamil: கிங்ஸ்லி சுவாம்பிள்ளை சுவாம்பிள்ளை சுவாம்பிள்ளை Yōcap Kiṅsli Cuvāmpiḷḷai; født 9. desember 1936 i Kayts på øya Velanaitivu nord i Britisk Ceylon) er en srilankisk katolsk prelat og emeritert biskop av Trincomalee i Sri Lanka.
Bakgrunn
Joseph Kingsley Swampillai ble ordinert til prest 20. desember 1961.
Biskop
Pave Johannes Paul II utnevnte ham til biskop av Trincomalee-Batticaloa den 17. mars 1983. Kardinalprefekten for Kongregasjonen for folkenes evangelisering, erkebiskop Agnelo Rossi, bispeviet ham den 7. mai samme år; medkonsekratorer var Duraisamy Simon Lourdusamy, sekretær for Kongregasjonen for folkenes evangelisering, og Adam Kozłowiecki S.J., emeritert erkebiskop av Lusaka.
Etter at Batticaloa bispedømme ble opprettet i 2012, forble han biskop av Trincomalee.
Den 3. juni 2015 innvilget pave Frans hans aldersbetingede avskjedssøknad.
Pave Frans utnevnte ham til apostolisk administrator for det vakante bispedømmet Mannar den 14. januar 2016.
Episkopalgenealogi
Hans episkopalgenealogi er:
Le périscope
Le périscope er en fransk stumfilm fra 1916, regissert av Abel Gance.
Laclede County
Laclede County er et fylke i den amerikanske delstaten Missouri.
Amontada
Amontada er en kommune i delstaten Ceará i nordøstregionen av Brasil.
Falsifikasjon
Dokumentasjonen av en påstands usannhet betegnes som falsifikasjon (av latin falsus = «feil, usann» og facere = «å gjøre»). I vitenskapsteorien betegnes en vitenskapelig hypotese som falsifisert hvis den har blitt avkreftet (eller motbevist) av empiriske observasjoner. I de nomotetiske vitenskapene spiller falsifikasjon en større rolle enn verifikasjon (bekreftelse). Universelle utsagn («alle A oppfyller B») kan nemlig bare falsifiseres, ikke verifiseres empirisk. I formalvitenskapene som logikk og matematikk snakker man derimot om (mot)bevis av utsagn, ikke om deres falsifikasjon.
For å illustrere forholdene med et klassisk eksempel, kan ikke påstanden «alle svaner er hvite» verifiseres (bekreftes) gjennom observasjon. Selv tusen observasjoner av hvite svaner viser bare at tusen svaner er hvite, men ikke at alle svaner er hvite. Derimot kan påstanden falsifiseres gjennom én eneste (troverdig) observasjon av f.eks. en grønn eller svart svane.
Betydning
Betydningen av falsifikasjon for vitenskapelig fremskritt ble fremhevet av vitenskapsfilosofen Karl Popper. Ifølge Popper går ikke vitenskapen fremover ved å verifisere de antatt sanne teoriene, men ved å falsifisere de antatt usanne teoriene.
Dette innebærer at vitenskapsfolk aldri kan vite med sikkerhet om teoriene som de til enhver tid bruker i sitt forskningsfelt, faktisk er korrekte. Fremtidige oppdagelser kan velte om på det som på ett tidspunkt har vært etablert kunnskap.
Falsifiserbarhet
Et beslektet begrep er falsifiserbarhet. En påstand eller en hypotese er falsifiserbar hvis den kan være uforenlig med en tenkelig empirisk observasjon. Med en «tenkelig empirisk observasjon» menes en empirisk observasjon som ikke er logisk umulig.
Som Popper har påpekt, øker det empiriske innholdet av en teori med dens grad av falsifiserbarhet. En teori er altså bedre jo mer falsifiserbar den er, i hvert fall hvis den ikke falsifisert.
Popper har videre foreslått at vitenskap kan defineres ved at dens utsagn er falsifiserbare. Dette forslaget innebærer at falsifiserbarhet er den egenskapen som avgrenser vitenskapelige utsagn fra ikke-vitenskapelige utsagn (se falsifikasjonisme). Han forbinder dette forslaget med oppfatningen om at all kunnskap er usikker (se fallibilisme).
Derksen understreker at en teori i prinsippet kan være falsifiserbar, men kan være ikke-falsifiserbar av praktiske grunner eller på grunn av de metodene som er til rådighet for øyeblikket. Slik praktisk ikke-falsifiserbarhet er ikke nødvendigvis en svakhet ved teorien, ifølge Derksen.
«Falsifiserbart» kontra «falsifisert» kontra «feil»
Begrepene «falsifiserbart», «falsifisert» og «feil» står altså i et tett forhold, men må likevel holdes klart fra hverandre:
Fokker C.X
Fokker C.X var et biplan rekognoseringsfly/lett bombefly fra mellomkrigstiden.
Falsifikasjon
«Falsifiserbart» kontra «falsifisert» kontra «feil»
Forholdet mellom falsifiserte og feilaktige påstander er heller ikke 1:1. En hypotese kan være usann uten å være falsifisert (hvis vi ikke har oppdaget ennå at hypotesen strider mot empiriske observasjoner). En hypotese kan imidlertid også være falsifisert, selv om den er sann: Falsifikasjonen kan senere vise seg å ha blitt foretatt på feilaktig grunnlag. Den kan ha bygget på en feilaktig tolkning av de empiriske observasjonene eller på uriktige hjelpehypoteser (eller uriktig bakgrunnskunnskap). Selv om universelle utsagn altså kan falsifiseres, betraktes ikke falsifikasjonen som et endelig bevis på utsagnets usannhet i vitenskapsteoretisk forstand, men som en tentativ avkreftelse av hypotesen.
Fokker C.X
Konstruksjon og bygging
Fokker C.X ble introdusert i 1934. Det hadde en besetning på to, flyver og en observatør/skytter. Flyet ble opprinnelig utviklet for hæren i Nederlandsk Østindia for å erstatte Fokker C.V. Flyet var som alle Fokker-konstruksjoner på den tiden en blanding av tre og metall, med vinger av tre mens flykroppen var en sveiset ramme, dekket med aluminiumsplater foran og tekstilduk lenger bak. Prototypen ble bygget i 1934 med en Rolls-Royce Kestrel motor.
Hæren i Nederlandsk Østindia bestilte 13 C.X, men de ble raskt tilsidesatt i rollen som rekognosering/lett bombefly av det amerikanske flyet Martin B-10. Inntil det japanske angrepet på Nederlandsk Østindia i 1941 ble Fokker C.X brukt som øvelsesfly og for å slepe mål.
Det nederlandske flyvåpenet bestilte 16 C.X og ytterligere 4 med Kestrel IIS motorer, disse ble senere byttet ut med Kestrel V motorer da Kestrel IIS ikke var særlig pålitelige. To C.X ble levert til den spanske republikken og fire C.X ble levert til Finland.
Kvelde kirke
Kvelde kirke er en langkirke fra 1871 på Kvelde i Larvik kommune, Vestfold fylke. Kirken ble utvidet med dåpssakristi på nordsiden av koret i 1930.
Byggverket er i tømmer og har 299 plasser. I Kvelde sogn bor det 1659 mennesker (2009).
Dette antas å være den tredje kirken i sognet, hvorav den foregående kirken ble reist i 1617 til erstatning for en middelaldersk kirke, Kvelds Mariæ oc Andreæ kirkia. Disse stod få hundre meter lenger nord langs elven på gården Kvelde.
Puerto Rico under Paralympiske sommerleker 2012
Puerto Rico sendte en tropp til Paralympiske sommerleker 2012 i London fra 29. august til 9. september 2012.
Seiling
* På grunn av vindstille ble omgang 11 kansellert
Chu Hoàng Diệu Linh
Chu Hoàng Diệu Linh (født 11. januar 1994) er en vietnamsk taekwondoutøver som konkurrerer i klasse -67 kilo. Hun vil representere Vietnam under Sommer-OL 2012, etter å ha kvalifisert seg til lekene ved å ha blitt nummer 2 i asiakvalifiseringen.
Yuka Kato
Yuka Kato (født 30. oktober 1986) er en japansk svømmer, som spesialiserer seg i frisvømming. Hun representerte landet sitt under Sommer-OL 2012 i London, der hun tok bronse på 100 meter medley stafett.
Grenmarasal
Grenmarasal (Hedlundia subpinnata) er et løvfellende tre i asalslekta innenfor rosefamilien.
Det blir 4–7 m høyt. Bladene er smale, elliptiske og er som regel skåret ⅓–½ inn til hovednerven. Det er sjeldent frie småblad nederst på bladet. Bladstilk og nerver er lyse, ikke rødlige. Arten vokser i tørre skogkanter, i krattskog og på berg. Grenmarasal er endemisk for Norge og finnes bare i Grenlandsområdet og rundt Kristiansand.
Delray Beach Open
Delray Beach Open er en profesjonell tennisturnering som blir spilt på hardcourt. Den er en del av ATP-touren, og er klassifisert som en 250-turnering.
Den blir spilt hvert år i Delray Beach i USA.
Mikael Tjälldén
Mikael Tjälldén (født 16. februar 1975 i Sollefteå i Sverige) er en svensk tidligere ishockeyspiller. Han spilte for Skellefteå AIK, Newcastle Riverkings, London Knights og Storhamar Hockey.
Harvard-Yenching Institute
Harvard-Yenching Institute (kinesisk: 哈佛燕京學社) er et uavhengig institutt opprettet i fellesskap av Harvard University i USA og det daværende Yenchinguniversitetet i Beijing i 1928. Instituttet forestår høyere utdannelse i humaniora og sosialvitenskaper i relasjon til Sør-Asia og Sørøst-Asia. Det fikk fra begynnelsen finansiering fra Charles Martin Hall.
Instituttet har sitt sete i Cambridge i Massachusetts i USA. Det er finansielt og rettslig uavhengig. Det støtter studier av Øst-Asia gjennom sitt bibliotek Harvard-Yenching Library.
Theia
Theia (gresk: Θεία; Theía eller Θέα; Théa) er i henhold til gresk mytologi en av titanene, de opphavelige guddommene, datter av Gaia (Jorden) og Uranos (Himmelen). Navnet Theia betyr ganske enkelt «gudinne», men hun ble også kalt for Euryfaessa eller Theia Euryfaessa (Θεία Εὐρυφάεσσα), noe som bringer overtoner av omfang (εὐρύς, eurys, «vid», «utstrakt», rot: εὐρυ-/εὐρε-) og «glans», «lysstyrke» (φάος, phaos, «lys», rot: φαεσ-). Hun var således en gudinne for det skinnende lyset på den klare blå himmelen (aithre). Ved forlengelse var hun også gudinne for gaver av gull, sølv og skinnende smykker av vesentlig verdi. Theia var maken til sin bror Hyperion og fødte tre barn: Helios (Solen), Eos (morgenrøden), og Selene (Månen).
I mytene
Hesiods Theogonien har gitt Theia en opphavelig opprinnelse som datter av Gaia og Uranos. Robert Graves har også behandlet at den senere Theia er referert til som Euryphaessa med kuøynene som fødte Helios i myter som er datert til den klassisk antikken.
Da Theia i senere myter ble gjort til par med sin bror Hyperion, ble det sagt om den med «milde øyne, Euryfaessa, den langtskinnende» i de homeriske hymner til Helios, var mor til solen, månen og morgenrøden, henholdsvis Helios, Selene og Eos.
Pindaros priset Theia i sin femte istmianske ode:
Hun synes her å være en gudinne som stråler til ærens pris særdeleshet, men Pindaros hentydning «gudinne mange navn» antyder en tilpasning ved at refererer ikke bare til et tilsvarende mor-av-solen slik som Foibe og Leto, men kanskje også til mer universale mødrefigurer som Rhea og Kybele.
Orakelgudinne
Ved tittelen Ikhnaie, «den sporende gudinne», hadde Theia en orakelhelligdom i den greske regionen Fthiotis i Thessalia. Hennes søstre var likeledes orakelgudinner, Foibe hadde orakelet i Delfi, Mnemosyne hadde Lebadeia, Dione hadde Dodona, og Themis delte de fire oraklene.
I vitenskapen
Theias mytologiske rolle som mor til månegudinnen Selene har ført til benyttelsen av hennes navn til en hypotetisk planet som, i henhold til nedslagsteorien, kolliderte med jorden og førte til at månen ble dannet.
Theias alternative navn Euryfaessa har blitt benyttet for art australske dvergsikader kalt Dayus euryphaessa (Kirkaldy, 1907).
The Phantom Buccaneer
The Phantom Buccaneer er en amerikansk stumfilm fra 1916, regissert av J. Charles Haydon.
Handling
Stuart Northcote fra London, dreper en president fra en mytisk sør-amerikansk republikk. Mercia Solano, datteren til den drepte, leder deretter en konspirasjon for å hevne farens dødsfall ved å drepe Northcote. Men Northcote rømmer imidlertid hjem til London, etter å ha plyndret av republikkens verdisaker. Han blir deretter forfulgt av Mercia, og hennes kjeltringer.
Northcote innser sine problemer og ansetter Jack Burton, en fattig ung engelskmann, til å fungere som hans dobbeltgjenger. Men etter hvert forelsker Mercia seg i Jack Burton, og avviser hennes andre medskyldige. Men hennes medskyldige oppdager Northcotes gjemmested, og dreper ham. For å hevne seg etter Mercias svik, anklager de henne og Burton for denne forbrytelsen.
Nordlandsasal
Nordlandsasal (Hedlundia neglecta) er et løvfellende tre i asalslekta innenfor rosefamilien.
Arten er triploid og formerer seg ukjønnet (agamospermi). Fruktene (bæreplene) spres med fugl. Den er antakelig oppstått ved at rogn har krysset seg med bergasal eller norsk asal. Slike hybrider har oppstått flere ganger i Norge og på De britiske øyer og gitt opphav til en rekke småarter som samles i småasal-gruppa (Sorbus subarranensis agg.).
Nordlandsasal vurderes som sterkt truet i Norsk rødliste for arter. Bare 100 eksemplarer er kjent, og Reppen naturreservat er opprettet for å bevare arten.
Rødlistevurdering
Generasjonstida er satt til 30 år, dvs. en vurderingsperiode på 90 år. Arten vokser i brattlendt lågurtskog med noe innslag av edellauvtrær. Den er i dag kjent fra fem bestander innen tre 4-km²-felter på nordsida av Tosenfjorden i Bindal: Ytre og Indre Reppen, Oksebåsen og Søbergslistølen (se Grundt & Salvesen 2011, Westergaard 2012), og det er angitt at totalbestanden ligger på i underkant av 100 individer. Arten angis som konkurransesvak, og det er ifølge Westergaard (2012) "sannsynlig at en stadig mer høyvokst og skyggedannende skog av gran vil kunne utkonkurrere nordlandsasalen enkelte steder." Det er i samme rapport også opplyst om beiteskader av elg i to av områdene der den vokser. Billing Hansen (2020) mener at arten "freder seg selv" fordi menneskelig aktivitet knapt kommer til i det området den vokser, men dette hindrer ikke spredning av gran som er kanskje den mest aktuelle trusselen.
Nordlandsasal hører til småasal-gruppa; se kommentarer til smalasal H. lancifolia. Arten er bare kjent fra Bindal (dvs. en norsk endemisme og ansvarsart). Nordlandsasal vurderes i 2021 som sterkt truet (EN) på grunn av et kritisk lågt antall individer totalt (80-120, beregnet til 92). I artikkelen til Billing Hansen (2020) refereres det til P.H. Salvesen som har uttalt at arten neppe er "truet". Det kan sikkert stemme i den forstand at den ikke er utsatt for noen opplagt negativ påvirkningsfaktor per i dag. Samtidig, etter retningslinjene til IUCN, blir den vurdert som sterkt truet bare i kraft av at artens samlete kjente populasjon består av et fåtall individer og delpopulasjoner innen et svært snevert utbredelsesområde, og at den dermed også kan være utsatt for stokastiske hendelser.
Dubrovka (Zjitomirskaja oblast)
Dubrovka (Дубрівка; Дубровка er en landsby i Zjytomyr oblast i Ukraina.
Petros Persakis
Petros Persakis (gresk: Πέτρος Περσάκης; født 1879, død 1952) var en gresk turner.
Han deltok i sommer-OL 1896 i Athen, i ringer og lagkonkurransen i skranke. Han fikk 3.-plass i ringer, og 2.-plass i lagkonkurransen i skranke, sammen med laget sitt; Panellinios Gymnastikos Syllogos.
Mekanikeren
Mekanikeren (originaltittel: The Mechanic) er en amerikansk action-krim fra 1972 med Charles Bronson og Jan-Michael Vincent i hovedrollene. Regi er ved Michael Winner.
I 2011 kom en nyinnspilling.
Handling
Arthur Bishop (Bronson) er en etterspurt men aldrende «mekaniker», dvs. leiemorder for mafiaen. Hans spesialitet er å få det til å se ut som ofrene har vært utsatt for en ulykke. En ung læregutt (Vincent) er interessert i å gå i hans fotspor og Arthur tar ham derfor i sin lære. Den unge læregutten ser imidlertid ut til å ha sine egne motiver for å lære hans knep. Samtidig med dette setter hans egne oppdragsgivere ut en «kontrakt» på ham som straff for at han har tatt en lærling under sine vinger uten deres godkjennelse.
I rollene
(utvalg)
Uri (Italia)
Uri (sardisk: Uri) er en italiensk kommune i provinsen Sassari i regionen Sardinia. Den har 3 009 innbyggere og ligger rundt 150 meter over havet.
Folkeavstemningen om avskaffelse av verneplikten i Østerrike
Folkeavstemningen om avskaffelse av verneplikten i Østerrike var en rådgivende folkeavstemning 20. januar 2013 i Østerrike om landet skulle avskaffe militær verneplikt og i stedet har et profesjonelt forsvar.
Forslaget om avskaffelse av verneplikten ble støttet Sozialdemokratische Partei Österreichs, mens Österreichische Volkspartei gikk imot. Selv om folkeavstemningen av konstitusjonelle årsaker var rådgivende, opplyste begge partier i forkant at de ville respektere resultatet.
Maria Christina av De to Sicilier
Maria Christina av Bourbon-De to Sicilier (italiensk Maria Cristina Ferdinanda di Borbone, principessa delle Due Sicilie, spansk María Cristina de Borbón, princesa de las Dos Sicilias; født 27. april 1806 i Palermo, død 22. august 1878 i Le Havre) var prinsesse av De to Sicilier, og gjennom sitt ekteskap med Ferdinand VII av Spania dronning av Spania. Hun var Ferdinands fjerde hustru og mor til Isabella II av Spania. Etter Ferdinands død i 1833 var hun regent for sin mindreårige datter frem til 1840, da Baldomero Espartero overtok som regent. Etter at Espartero ble styrtet øvet hun som dronningmor innflytelse over sin datter, som nå regjerte selvstendig, fra 1843 til hun reiste i eksil i 1854.
Dronning av Spania (1829–1833)
Maria Christina ble 11. desember 1829 gift i Madrid med kong Ferdinand VII av Spania. Ferdinand var hennes onkel på morssiden (hennes mor var yngre søster av Ferdinand, som datter av Karl IV av Spania).
Ferdinand hadde ingen overlevende barn fra sine tidligere ekteskap. Maria Christina fødte snart to døtre, Isabella (den fremtidige Isabella II av Spania) og Maria Louisa.
Regent i Spania (1833–1840)
Da Ferdinand døde 29. september 1833, ble Maria Christina regent for sin datter Isabella. Isabellas krav på tronen var bestridt av onkelen på farssiden, Don Carlos, som mente at Ferdinand hadde endret tronfølgen på en ulovlig måte den 29. mars 1830, gjennom å åpne for kvinnelige tronfølgere. Striden om tronfølgen førte til Den første carlistkrigen (1833–1840), der Don Carlos, først fra eksil og siden fra Navarra og Baskerland, gjennomførte militære kampanjer for å sette makt bak kravet på tronen, men mislyktes i dette.
Maria Christina giftet seg 28. desember 1833 hemmelig med Agustín Fernando Muñoz y Sánchez, en sersjant i den kongelige livgarde. Dette ekteskapet var i betydelig grad medvirkende til hennes økende upopularitet.
Fall og eksil (1840–1843)
Etter forgjeves forsøk på å forsone rivaliserende politiske grupper som liberale og moderate, måtte hun gi fra seg regentskapet til general Baldomero Espartero, seierherren fra carlistkrigen. Hun forlot Spania 17. oktober 1840 med dampskipet «Mercurio». I Marseille erklærte hun offentlig at hun hadde blitt tvunget til å gå av. Deretter slo hun seg ned i Roma, hvor hun fikk pave Gregor XVIs velsignelse for sitt morganatiske ekteskap med Muñoz y Sánchez. Tre måneder senere reiste hun til Paris, der hun samlet sine tilhengere og intrigerte mot Espartero-regjeringen i Spania. I 1843 ble Espartero avsatt og hennes datter Isabella ble dronning, til tross for at hun fortsatt var mindreårig.
Tilbake i Spania (1843–1854)
Etter innsettelsen av datteren som dronning slo Maria Christina seg ned i Madrid. Hun forsøkte å kontrollere datterens politiske handlinger og hadde stor innflytelse over styret i landet. Sammen med ektemannen involverte hun seg også i en rekke forretninger, særlig innen jernbane og saltproduksjon.
Nytt eksil i Frankrike (1854–1878)
I 1854 måtte hun på nytt forlate Spania, og levde i Frankrike av en pensjon som parlamentet tidligere hadde lovet henne. Hennes datter måtte reise i eksil i Frankrike i 1868.
Maria Christina reiste bare på besøk tilbake til Spania, etter at hennes barnebarn Alfons XII ble konge i 1874. Både hun og Isabella ble nektet å slå seg ned i landet. Maria Christina døde i 1878 i Le Havre og ble begravet i klosteret Real Sitio de San Lorenzo de El Escorial.
Oversvømmelsene i USA 2007
Oversvømmelsene i USA 2007 var en serie oversvømmelser i Midtvesten i USA den tredje uka i august 2007. Da orkanen Dean nådde Yucatán-halvøya og Mexico-gulfen blåste stormer inn over Midtvesten i flere dager, noe som utløste oversvømmelser i de amerikanske delstatene Iowa, Minnesota, Wisconsin, Illinois, Indiana og Ohio.
Das Phantom der Oper
Das Phantom der Oper er en tysk stumfilm fra 1916, regissert av Ernst Matray.
Handling
Historien finner sted i Paris, i løpet av 1880-tallet.
Den vakre opera-sangerinnen Christine blir tatt til fange, og deretter holdt mot sin vilje av det beryktede "opera-fantomet"
Lafayette County (Missouri)
Lafayette County er et fylke i den amerikanske delstaten Missouri.
Koshari
Koshari, kushari eller kosheri (egyptisk arabisk: كشرى, ) er en egyptisk matrett. Den består ofte av en blanding av ris, makaroni og linser toppet med en saus av tomat og eddik, men kan også tilberedes på andre måter; for eksempel med korte spagettibiter, kikerter og sprøstekt løk. Retten serveres ofte med hvitløkssaus og en sterk saus.
Retten oppsto blant de lavere samfunnsklassene på 1800-tallet.
Fylkesvei 6608
Fylkesvei 6608 (Fv6608) går mellom Klett i Trondheim og Meegga i Melhus. Veien er 9,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 736 (Sør-Trøndelag).
Jutlandia (sang)
«Jutlandia» er en sang av Kim Larsen & Bellami fra albumet Forklædt som voksen fra.
Larsen starter sangen med en henvisning til Koreakrigen: «Det var i nittenniogfyrre eller cirka der omkring da der var krig i Korea».
Nichirenbuddhisme
Nichirenbuddhisme (japansk: 法華系仏教, Hokke-kei Bukkyo) er en gren av mahāyānabuddhismen, som baserer seg på tekstene til den japanske buddhistmunken og reformatoren Nichiren (1222–1282).
Mahāsiddha
Mahāsiddha (sanskrit; tibetansk: གྲུབ་ཐོབ་ཆེན་པོ; wylie: grub thob chen po, THL: druptop chenpo) betyr «stor adept» og er et begrep som brukes om noen som legemeliggjør og kultiverer «perfeksjonens siddhi». De utgjør en bestemt type yogin/yogini innenfor retningen Vajrayana i Buddhismen.
Nichirenbuddhisme
Retningen er kjent for sin motstand mot alle andre former for buddhisme, som ifølge Nichiren hadde forlatt den buddhistiske sannheten han hadde oppdaget. Nichirenbuddhismen omfatter et stort antall større skoler og under-skoler, så vel som flere av «Japans nye religioner» (shinshūkyō).
Tupungato
Tupungato er en 6550 m høy stratovulkan på grensen mellom Argentina og Chile. Fjellet ligger om lag 50 km sør for Aconcagua i Mendoza-provinsen. Tupungato er en av de høyeste vulkanene i verden.
Den 2. august 1947 styrtet et Lancaster-fly tilhørende flyselskapet British South American Airways på den argentinske siden av Tupungato. Skjebnen til flyet kom først for en dag i januar 2000, da vrakdeler ble funnet av et klatrelag.
I 1897 var Matthias Zurbriggen og Steven Vines de første menneskene på toppen av Tupungato.
Kystpartiet
Partiet har bevaring av den norske grunnloven og norsk energi-, mat- og økonomisk selvstendighet som sin øverste prioritet. Naturvern er også en viktig del av dets program.
Ved kommunestyre- og fylkestingsvalget 2011 stilte partiet liste i 18 fylker og fikk 0,4 prosent av stemmene nasjonalt. Partiet fikk valgt inn en representant i fylkestinget i Troms og to representanter i fylkestinget i Finnmark. Partiet mistet sin representant i fylkestinget i Nordland. Kystpartiet stilte også liste i 33 kommuner og ble representert i 13 kommunestyrer med totalt 41 representanter. Partiet fikk også valgt tre ordførere, i Kvænangen, Loppa og Skjervøy.
Oppslutning i valg
Kystpartiet har hatt hovedvekten av støtten sin i Nordland, Troms og Finnmark. Ved stortingsvalget 2001 fikk partiet 14 042 stemmer, eller 10,9 prosent, i Nordland, noe som holdt til mandat. 8124 stemmer, eller 10,0 prosent i Troms samme år var akkurat for lite. I Finnmark fikk partiet 6,4 prosent av stemmene.
Ved fylkestingsvalget 2003 fikk partiet valgt inn to representanter i fylkestinget i Nordland, en i Troms og en i Finnmark. Ved stortingsvalget 2005 gikk imidlertid partiet kraftig tilbake i Nordland og oppnådde kun 4155 stemmer, eller 3,1 prosent. Partiet mistet følgelig mandatet sitt. Selv om tilbakegangen var mindre i Troms, 7218 stemmer, eller 8,6 prosent, manglet partiet 555 stemmer for å få mandat fra fylket. I Finnmark var resultatet 4,3 prosent av stemmene.
Stortingsvalget 2009 gav ytterligere tilbakegang. Tross lister i alle fylker fikk partiet bare 5341 stemmer. Det har relativt flest stemmer i kystfylkene fra Sogn og Fjordane og nordover, med beste resultat i Nordland (1139 stemmer; 0,9 prosent), Troms (954 stemmer; 1,1 prosent) og Finnmark (976 stemmer; 2,6 prosent).
Ved fylkestingsvalget 2011 fikk partiet 1,2 prosent i Nordland og falt ut av fylkestinget der. I Troms beholdt partiet sitt ene mandat med 2,9 prosent av stemmene. I Finnmark opplevde partiet fremgang, til 6,4 prosent og to representanter i fylkestinget. Kystpartiet hadde i valgperioden 2011-2015 ordfører i Loppa, Kvænangen og Skjervøy kommuner.
Tilbakegangen fortsatte ved Stortingsvalget 2013. Partiet stilte lister i alle fylker og fikk totalt 3311 stemmer. Finnmark hadde igjen den relativt beste oppslutningen med 1,5%, 550 stemmer.
Ved Kommunestyrevalget 2015 stilte partiet 13 reine lister som oppnådde totalt 1 655 stemmer og 11 representanter. Kvænangen var beste kommune med 33,2% av stemmene. Partiet fikk også valg inn 1 representant i Finnmark fylkesting.
Ved stortingsvalget 2017 stilte partiet lister i alle fylker utenom Oslo og Sogn og Fjordane og fikk totalt 2 466 stemmer.
Ved kommunestyre- og fylkestingsvalget 2019 stilte partiet liste i tre kommuner og tre fylker, og fikk innvalgt én kommunestyrerepresentant.
Sør-Afrika under Vinter-OL for ungdom 2016
Sør-Afrika deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av én utøver, Rachel Olivier. Hun deltok i de alpine øvelsene slalåm, storslalåm, kombinasjon og Super-G.
The Picture of Dorian Gray
The Picture of Dorian Gray er en britisk stumfilm fra 1916, regissert av Fred W. Durrant.
Norge under Sommer-OL 1952
Norge under Sommer-OL 1952. 102 sportsutøvere, 96 herrer og seks damer, deltok for Norge i fjorten sporter under Sommer-OL 1952 i Helsingfors. Norge kom på tiendeplass med tre gull- og to bronsemedaljer. Langrenn- og friidrettsutøveren Martin Stokken var flaggbærer under åpningsseremonien.
30px|Piktogram fotball Fotball
1. runde
Nomotetisk vitenskap
Nomotetiske vitenskaper (av gresk νόμος [nomos] = «lov» og τιθέναι [tithenai] = «opprette») er vitenskaper som leter etter naturlover eller som prøver å forklare generaliteter i naturen. Begrepet brukes for å skille disse vitenskapene fra idiografiske vitenskaper, som forklarer enkelthendelser.
I de nomotetiske vitenskapene er det universalia som står i fokus. Målet er med andre ord å avlede generaliseringer som gjelder for alle elementer i et gitt universale. Som forskningsmetode er dette nært en deduktiv tilnærming, og er derfor nærmere naturvitenskapene. For eksempel er gravitasjonsloven en generalisering som gjelder for alle ting som har masse.
Eksempler på nomotetiske vitenskaper er kjemi, store deler av fysikken (med unntak av enkelte spørsmål i astrofysikken) og deler av biologien (for eksempel økologi) og geologien (for eksempel dannelsen av bergarter).
Saichō
Skoleretningen Tendai-shū er en avlegger av den kinesiske tiantaiskolen, som han besøkte under sin reise til Kina i år 804 e.Kr. Han grunnla også Enryaku-ji – tempelet og hovedkvarteret til Tendai-shū på Hieifjellet nær Kyoto. Saicho blir noen ganger tildelt æren av å ha vært den første som bragte teen til Japan. Etter sin død ble han posthumt tildelt tittelen Dengyō Daishi (伝教大師).
Bakgrunn
Saicho ble født nær fjellet Hiei i en bondefamilie med kinesiske slektsrøtter. Saichos far var en meget hengiven buddhist, som blant annet ombygde sitt hus til tempel. En av Saichos forfedre trykket eller korrekturleste sutraer ved tempelet Tōdai-ji.
Ved syv års alder hadde Saicho begynt på en skole i landsbyen, og det var omkring denne alder at han bestemte seg for å bli munk. Ved tolv års alder begav Saicho seg til et kloster, og studerte under munken Gyōhyō (født 720, død 797). Gyōhyō hadde studert innen de buddhistiske retningene zen, kegon, ritsu og hosso, men var mest kjent som en meditasjonsmester. Det var i Saichos tid med Gyōhyō som mange av Saichos religiøse interesses og oppfatninger vokste frem. Et eksampel er at han lærte om Lotussutraen, som ble en meget viktig tekst for ham. Ved 14 års alder ble han novisemunk, og som 19 reiste han til Tōdai-ji for å bli munk. Tōdai-ji var et av få templwe i Japan der det var mulig å bli munk på dette tidspunkt.
FIFA 07
FIFA 07 (også kjent som FIFA Soccer 07 og FIFA Football 07) er et fotballspill utviklet av EA Canada og utgitt av Electronic Arts. Spillet ble utgitt i 2006 på blant annet konsollene PlayStation 2, Xbox og GameCube. Dette var den siste gangen spillet kom ut på GameCube, Xbox og Game Boy Advance.
Saichō
Tiden som munk
Som fersk munk gjennomførte han, som alle nyblivne munker, en periode med tøff trening. Så reiste han tilbake til fjellet Hiei. Han klatret opp på det, og der oppe komponerte han et kort verk kalt Ganmon («Løfter»). I verket forteller han blant annet om sin beslutning å bestige fjellet, og i slutten avlegger han fem løfter. Han lover blant annet å ikke vandre ut i verden før han har renset sine sanser, å ikke lære seg noen særlige ferdigheter som medisin eller kalligrafi innen han var blitt opplyst, å ikke delta i verdslige sammenhenger innen han var blitt vis, og at alle meritter som han samler skal gis til alle bevisste vesener slik at de kan nå nirvana.
FIFA 07
Det er sju forskjellige covere av FIFA 07, hver med en eller annen spiller, avhengig av hvilken region spillet er solgt i. Ronaldinho (FC Barcelona) prydet forsiden av alle spillene og var sammen med Landon Donovan (Los Angeles Galaxy) og Francisco Fonseca (UANL Tigres) i Nord-Amerika, Wayne Rooney (Manchester United) i Storbritannia, Australia, og Benelux, Lukas Podolski (Bayern München) i Tyskland, David Villa (Valencia) i Spania, Kaká (Milan) i Italia; Juninho (Lyon) i Frankrike, Tranquillo Barnetta (Bayer Leverkusen) i Sveits, og Kim Nam-il (Suwon Samsung Bluewings) i Sør-Korea.
Martin Tyler og Andy Gray er kommentatorene i den engelske versjonen.
Saichō
Tiden som munk
Op fjellet resiterte han Lotussutraen og mange andre mahayanasutraene hver dag. Han leste også verk av Fa-tsang, en kegonmester, og verk av Chih-i, grunnleggeren av T'ien-t'ai. I 788 bygde han et litt tempel på fjellet med en statue av Yakushi/Bhaisajyaguru Buddha inni. Tempelet kalte han først Hieizanji («Hieifjellets tempel»), men i 823 (35 år etter) ble navnet endret til Enryakuji på keiserens befaling. Omkring år 788 bygde han også flere andre bygninger, som et bibliotek, og en hall tilegnet bodhisattvaen Manjusri.
Kuldīga
Kuldīga (tysk: Goldingen) er en by i den vestlige delen av Latvia. Den er administrasjonssenter for det omliggende området og hadde en befolkning på 24,850 innbyggere i 2011.
Saichō
Tiden som munk
I 794 fikk tempelet besøk av keiser Kanmu, og i 797 ble Saicho munk ved hoffet. Det finnes ingen sikre killder om når Saicho forlit Hiei, men én teori mener at det skjedde da han ble gitt en plass ved hoffet. Katsuno Ryuushin mener imidlertid at han ikke kom ned fra fjellet før i 802. Om førstnevnte teori stemmer, var Saicho på fjellet i tolv år.
Kuldīga
Kuldīga nevnes for første gang i 1242. Byen ble medlem av Hansaforbundet i 1368. På 1600-tallet ble Kuldīga sammen med Jelgava (Mitau) en av de viktigste byene og hovedstedene i Kurland. Historisk sett speiles denne betydningen i gammel arkitektur (spesielt i gammelbyen) og generelt i de mange fornminner.
Saichō
Tiden som munk
Saicho anså at en av de store mangler ved tempelet på Hiei var mangelen av buddhistiske skrifter. Derfor påbegynte han etter sin ankomst til hoffet å kopiere store mengder buddhistiske skrifter. Hans ambisjon var å kopiere hele den buddhistiske skriftkanon. Ettersom han var munk ved hoffet fikk han skattepenger fra Ōmi (i dagens Shiga prefektur), men Saicho måte også ha fått støtte fra annet hold for å finansiere kopieringen av så mange buddhistiske skrifter.
I 803 ville Saicho reise til Kina, men skipet ble skadet og måtte vende tilbake til Kyushu. Han tilbragte da et år i tempelet Somonji i byen Dazaifu, der han laget statuer av Yakushi/Bhaisajyaguru Buddha. Trolig møtte han da Kukai, grunnleggeren av den buddhistiske retningen Shingon, som også skulle reise til Kina. I Kina reiste han til fjellet der T'ien-t'ai hadde sitt hovedsete, T'ien-t'ai-fjellet. Der traff han Tao-sui, som ble Saichos lærer i t'ien-t'ai. Lite er kjent om Tao-sui utover at han var den syvende patriarken av t'ien-t'ai i Kina. I 804 mottok Saicho lærdom fra en chanmunk, og senere tok han også imot esoteriske lærdommer fra andre lærere. Han kopierte et stort antall t'ien-t'ai- og esoteriske skrifter under sitt opphold i Kina.
Furubarmåler
Furubarmåler (Thera obeliscata) er en sommerfugl i gruppen av de egentlige målere (Geometridae). Denne arten finnes over nesten hele Norge, men er sjelden lengst i nord.
Saichō
Tiden som munk
Saicho var tilbake i Japan i 805, og hans medbragte t'ien-t'ai-verker skulle ordre fra hoffet kopieres og sendes til de syv store templer i Nara (Nanto Shichi Daiji). Samme år bad hoffet ham å lese sutraer og utføre en seremoni ved hoffet. Dette var rett etter et jordskjelv, og de bad Saicho komme i håp om at seremoni og sutralesning skulle forhindre flere jordskjelv.
Furubarmåler
Utseende
En middelsstor (vingespenn 23 – 30 mm), slank, gråaktig måler. Denne arten er ganske variabel i fargen (se ). Forvingen er mer eller mindre grå, ofte brunlig ved roten. Midt i vingen er det et brunt (enkelte ganger gulaktig) tverrbånd som er ganske smalt ved bakkanten, det har en knekk og utvider seg samtidig kraftig litt foran midten av vingen, slik at det ved vingens forkant er ca. to og en halv gang så bredt som ved bakkanten. Bakvingen er gråhvit med et mørkere bakhjørne. Larven er naken, grønn med hvite striper. Også puppen er grønn med hvite striper, noe som gir kamuflasje mellom barnåler.
Saichō
Tiden som munk
Hans innflytelse steg og keiser Kanmu ble mer interessert i den form av buddhisme som Saicho spredte (Tendai). Denne keiser hadde lenge forsøkt å dempe innflytelsen fra den buddhistiske retning Hosso, som dominerte i Japan. I 805 ble keiserens helse svekket, og samme år foreslo Saicho en forandring av reglene om hvor mange munkar som hver retning fikk hvert år. Han foreslo at retningene tendai (hans egen), ritsu og kegon skulle få to hver i året, mens hosso og sanron skulle få tre hver. Forslaget innebar en økning av antallet munker for kegon og ritsu, men senket tallet for hosso og sanron. Likevel fikk Saichos forslag støtte fra samtlige retninger, og senere aksepterte hoffet Saichos forslag, med vissa forandringer. Saicho ble også tildelt tre munkenoviser av keiseren.
Furubarmåler
Levevis
Denne arten har larver som lever på furu (Pinus spp.) og gran (Picea spp.), av og til også på andre bartrær. Den grønne fargen med hvite striper gir dem utmerket kamuflasje. De voksne målerne flyr mest i august – oktober, lenger sør i Europa finnes det også en generasjon som flyr på forsommeren, dette kan av og til forekomme også i Norge.
Utbredelse
Arten finnes i Nord-Afrika, Europa (bortsett fra Balkan) og det nordlige Asia. I Norge forekommer den over så godt som hele landet, men ser ut til å mangle i deler av Nord-Norge.
Saichō
Tiden som munk
Den største forskjellen på Saichos forslag og det som hoffet fastsatte, var at de munker som skulle vies i tendai skulle deles på to. En del av munkene skulle fokusere på esoteriske utøvelsesformer, mens de andre skulle fokusere på eksoteriske former, særlig meditasjon.
I 806 døde keiser Kanmu, og dermed forsvant Saichos største støtte for etableringen av tendai i Japan. Den nye keiser, Heizei, hadde før visselig støttet Saicho, men etter maktovertakelsen gjennomførte han konservative økonomiske reformer, som førte til at manga tempelbygg måtte avbrytes. Dette gjorde at spredningen av tendai stanset. Før Kanmus død var Saicho ofte ved hoffet, og nevnes i mange dokumenter fra hoffet. Det finnes derimot ingen sikre kilder som nevner Saicho i de år som fulgte rett etter Kanmus død. Ifølge de fleste kilder befant han seg ved fjellet Hiei årene etter Kanmus død, men alle disse kilder er fra lenge etter Saichos død.
I 809 abdiserte Heizei, og keiser Saga overtok. Saga var mer positivt innstilt til buddhismen enn Heizei, men gav ingen særstøtte til noen særskilt retning. I Heizeis tid ved makten hadde ikke Saicho fått noen munker, men da Saga tok over fikk Saicho åtte munker, det antall som han skulle ha fått årene 806 til 809. Deretter mottok tendai to munker om året som planlagt. Hoffet fikk økt interesse for tendai og Saicho begynte å preke om Lotussutraen på Hiei. Han utformet en studieplan for de munker som fokuserte på meditasjon og eksoteriske lærer. I 812 bygde Saicho en bygning ment for meditasjon, Dharmaens lotusblomst.
Senere brevvekslet han med Kukai, og både han og flere av hans elever mottok esoteriske instruksjoner fra Kukai. Det som trolig fikk dem til å bryte kontakten med hverandre var at en av Saichos hovedsakelige disipler, Taihan, ikke kom tllbake til Saicho etter å ha studert hos Kukai en tid. Trass i flere brev fra Saicho til Taihan, kom Taihan ikke tilbake. Videre ble læreoppfatningene mellom de to et problem mellom dem. Saicho mente at tendais lære og shingons lære var likeverdige, men Kukai anså at den esoteriske læren var overlegen den eksoteriske. Med andre ord anså Kukai at shingon var tendai overlegen.
Omkring år 814 reiste Saicho omkring i Japan for å propagere for tendai. I 817 sies han å ha foretatt en reise til Togoku der han skal ha preket for tusentalls om Lotussutraen og utført esoteriske initieringsritualer.
Lawrence County (Missouri)
Lawrence County er et fylke i den amerikanske delstaten Missouri.
Purlisa giganteus
Purlisa giganteus er en glansvinge som tilhører underfamilien stjertvinger (Theclinae).
Utseende
Som navnet skulle tyde på, er dette en stor stjertvinge med vingespenn 45-50 millimeter. Bakvingen har to nokså lange og tynne stjerter. Oversiden er lyst blå med svarte ytterkanter og svart vingespiss. Undersiden er mørkt gråbrun.
Utbredelse
Arten er utbredt i Sørøst-Asia, der den er kjent fra Thailand, Malaya, Sumatra og Borneo. Den er regnet som sjelden.
Vitenskapsteori
Vitenskapsteori eller vitenskapsfilosofi er den grenen av filosofien som undersøker vitenskap(ene) og dens/deres struktur, metodikk, grunnlag og betydning. Et mål har vært å klassifisere vitenskapene etter deres metodiske prinsipper i formale eller deduktive vitenskaper (for eksempel matematikk) og i empiriske eller induktive vitenskaper (for eksempel fysikk og psykologi).
Mange sentrale problemer innen vitenskapsfilosofien er det ikke enighet om, blant annet om vitenskapen kan avdekke sannheter om det vi ikke kan observere, eller om vitenskapelig funderte beslutninger kan tas i det hele tatt. Antipositivistene er talsmenn for bruk av hermeneutiske eller fenomenologiske metoder i samfunnsvitenskapene. Positivistene, empirisk orienterte vitenskapsfilosofer, ser den hypotetisk-deduktive metode som en sentral vitenskapelig metode, og har satt studiet av vitenskapens logiske strukturer i sentrum. I tillegg til generelle problemstillinger diskuterer vitenskapsfilosofer også problemer innen avgrensede felt, som biologi, fysikk eller humaniora.
Utvikling
Aristoteles var tilhenger av nøye observasjoner (ikke eksperimenter) som utgangspunkt for viten, og målet var å finne, organisere og vise empiriske data for ut fra det trekke generelle slutninger. Hans verk "Organon" skilte mellom induktiv og deduktiv viten, og ble utgangspunkt for vitenskap gjennom antikken og middelalderen.
Ibn al-Haytham og Roger Bacon bidro til etableringen av eksperimentell metodikk, og anses som grunnleggere av moderne vitenskap.
Francis Bacon kritiserte i sin bok "Novum Organum" Aristoteles metode som for rask til å trekke generelle konklusjoner. Bacon og Galileo Galilei mente at naturen burde beskrives med matematikk og geometri, og Bacon laget en metodikk for systematisk observasjon, koblet med korreksjon av sansene, som viste seg å være lite praktisk.
Isaac Newton argumenterte for sitt system basert på fenomener og usynlige krefter. Dette ble i samtiden sett på som uvitenskapelig, ettersom det maglet "ekte" fysiske krefter og ikke var bygd opp logisk basert på en første årsak. Svaret kom i form av fire regler om årsak og virkning, og Newton sa at “hypotheses non fingo” - jeg danner ingen hypoteser, fordi han mente han kun forklarte observasjonene.
David Hume var opptatt av "problemet med induksjon", og problematiserte Newtons tro på at generelle regler kan utledes fra enkelthendelser. Hume var skeptisk til forklaringer basert på usynlige eller teoretiske krefter, og ble på 1900-tallet en favoritt blant positivistene. Hume mente at naturens lovmessigheter var egnet til å beskrive hva som har skjedd, men at vi ikke kan vite sikkert at framtiden blir den samme som fortiden fordi antakelsen er basert på verden slik den var, ikke slik den blir.
John Stuart Mill og William Whewell debaterte induksjon og hypotetisk deudukiv metodikk på 1800-tallet. Whewell hevdet at viten var et produkt av objektiv observasjon og av subjektiv forståelse, og var kritisk til Mill's tiltro til sansene. Mill mente viten ble til ved at å lete etter sammenhenger og systemer, og så etter videre observasjon gjøre sammenhengene som holdt gradvis om til lover. Deretter må lovene testes mot hverandre, og må revideres hvis de ikke er konsistente.
Charles Sanders Peirce anså viteskap som sannsynlighet, ikke sannhet, brukte statistiske metoder og innførte i 1884 blinde, randomiserte tester.
Relativismen og kvantefysikken som kom tidlig på 1900-tallet påvirket forståelsen av vitenskap ved å endre forståelsen av tid og rom. En observasjon var ikke lenger selvforklarende, og det ble nødvendig å skille hvordan hypoteser lages og den underliggende, kanskje ubevisste, tankegangen forskere bruker når de vurderer hypotesens forhold til data.
Rudolf Carnap prøvde i "Der logische Aufbau der Welt" (1928) å lage et aksiomatisk system for vitenskaps-teori. Han mente teoretiske eller ikke observerbare størrelser (f.eks. elektron) var meningsfulle dersom de kunne reduseres til observasjoner eller hadde analytisk mening (f.eks. matematiske størrelser), mens størrelser som ikke oppfylte dette kriteriet var meningsløse.
Carl Gustav Hempel var uenig med Carnap's "verifiserbarhetskriterium", og mente at universelle lover og generaliseringer ikke var meningsfulle ifølge kriteriet. Forskere utfører ikke eksperimenter for å gi mening til termer i et logisk system, og Hempel mente Carnaps metode ikke samsvarte med praktisk forskning. Hempel beskrev i 1966 den hypotetisk deuktive metode med legen Ignaz Semmelweis undersøkelser av barselfeber som eksempel. Selv om metoden ikke kan bevise at noe er sant, kan den gi støtte til hypotesen.
Hempels paradoks, eller ravne-paradokset, tar utgangspunkt i hypotesen om at alle ravner er svarte. Logisk impliserer det at alle ikke-svarte er ikke-ravner, så dersom noe ikke er svart er det ikke en ravn. Et grønt eple er ikke svart, og er dermed ikke en ravn - en observasjon som kan brukes til å styrke hypotesen om at alle ravner er svarte. Hempel mente at vår intuisjon og erfaring vil føre til at vi vektleger observasjoner av ravner mer enn observasjoner av epler i forhold til hypotesen.
Karl Popper satte fokus på at teorier kun er vitenskapelige dersom de kan falsifiseres. Viten gjennom induksjon er assymetrisk, og en mulig observasjon av en "gul ravn" vil så tvil om tusenvis av observasjoner av svarte ravner. Falsifiserbarhet er derimot deduktiv, og man kan tenke ut at en gul, grønn eller hvit ravn vil motbevise hypotesen om at alle ravner er svarte. Popper var også opptatt av at andre typer "vitenskapelige" teorier, som Marxisme eller psykoanalyse, ikke er falsifiserbare, og må regnes som pseudo-vitenskapelige.
Thomas Kuhn skrev i 1962 boken The Structure of Scientific Revolutions som utfordret tanken om at vitenskap vokser frem som en sakte, kummulativ prosess basert på faste metoder og systematiske eksperimenter. Han argumenterte for at paradigmet avgjør hvilke eksperimenter forskere gjør, og hvilke spørsmål de stiller.
Statistikk åpnet for en ny problemstilling, hvorvidt statistikk viser numerisk hvor sterk en hypotese er, eller om statistikken først og fremst gir en retning for hvilke valg og metoder som må brukes fremover.
I nyere filosofi har diskusjonen vært mellom "Bayesianisme", som forstår sannsynlighet som personens tiltro til hypotesen, og "frekventismen" som forstår sannsynlighet som frekvensen av en repeterbar hendelse over lang tid.